Ontslag van juffrou wat gr. R-kind klap, verwelkom | Maroela Media
Die onderwyseres van die Nchuncheko Primary School in Soshanguve, Pretoria-Noord, wat verlede week 'n gr. R-leerder geklap het, is ontslaan. Dit volg nadat dié onderwyseres eers met onmiddellike inwerkingtreding geskors en toe dissiplinêr verhoor is.
Maroela Media het vroeër berig 'n herrie het op sosiale media uitgebreek nadat 'n video aan die lig gekom het waarin dié onderwyseres 'n gr. R-leerder geklap het. Die kort video wat wyd op sosiale media versprei word, wys hoe die leerder huil en kerm terwyl die onderwyseres hom verwoed op die kop klap.
Steve Mabona, woordvoerder van die Gautengse departement van onderwys, sê die departement verwelkom die onderwyseres se ontslag.
"Ons kan bevestig dat 'n dissiplinêre proses Maandag plaasgevind het en dat die uitspraak die onmiddellike afdanking van die gr. R-praktisyn behels," bevestig Mabona.
Die uitslag van die tugverhoor is vandag (Dinsdag) aan die onderwyseres beteken.
"Die departement staan ten volle agter die skool se besluit om die onderwyseres te ontslaan om sodoende 'n sterk boodskap uit te stuur dat geweld nie as 'n dissiplinêre maatreël gebruik mag word nie."
Ek dink nou hoe die onderwysers ons as kinders bygedam het vir bykans al ons skooljare, en dan as ons by ons ouers gekla het kry ons weer pakslae.
Al daai slegte onderwysers het daarmee weggekom. Dit was kindermishandeling!
Dis van te min of geen pakslae wat die kinders geen respek het vandag nie, maar dis waarvoor mens boude het, 'n mens slaan ni 'n kind teen die kop nie! Dis onaanvaarbaar
JY DISIPLINEER NIE N KIND DEUR HOM OP SY KOP TE KLAP NIE -DIT IS MISHANDELING.
Die ouers nou n aanranding saak maak teen haar.
Waar val uit 'n boom uit, lyfstraf is deur jou regering verbied en nou kom jy en klap dieGraad R kind teen kop, dis reg daar moes nie eers 'n verhoor gewees het nie.